Kamu bisa jelasin ke aku soal Filemografi Tabu dalam bahasa melayu?

Pelakon wanita India Tabu, yang juga dikenali sebagai Tabbu, telah muncul dalam filem-filem berbahasa Hindi, Telugu, Inggeris, Tamil, Malayalam dan Bengali. Tabu memulakan kerjaya lakonan sebagai seorang remaja dalam Hum Naujawan (1985) arahan Dev Anand, dan peranan utama pertamanya ialah dalam filem Telugu Coolie No. 1 (1991). Pada tahun 1994, beliau membintangi dua filem Hindifilem romantik Pehla Pehla Pyar dan filem drama aksi Vijaypathdan menerima Anugerah Filmfare untuk Penampilan Sulung Wanita Terbaik untuk filem Vijaypath. Selepas muncul dalam beberapa filem yang kurang mendapat sambutan, termasuk Prem dan Saajan Ki Baahon Mein (kedua-duanya 1995), tahun 1996 merupakan puncak kerjaya bagi Tabu. Penampilannya sebagai seorang wanita muda yang berdepan dengan kesan pemberontakan Punjab dalam filem Maachis (1996) arahan Gulzar dianggap sebagai puncak kerjayanya, dan beliau memenangi Anugerah Filem Kebangsaan untuk Pelakon Wanita Terbaik. Selain itu pada tahun tersebut, Tabu memenangi Anugerah Filmfare untuk Pelakon Wanita Terbaik – Telugu menerusi filem romantik Ninne Pelladata, dan berlakon bersama Govinda dan Karisma Kapoor dalam filem yang berjaya secara komersial Saajan Chale Sasural.

Tabu mendapat peranan terhad dalam filem perang Border, filem Hindi terlari 1997, dan memegang watak seorang gadis desa bersama Anil Kapoor dalam drama Virasat arahan Priyadarshan. Di antara filemnya pada 1999 ialah dua filem Bollywood terlaris tahun tersebutfilem komedi Biwi No.1 dan filem drama keluarga Hum Saath-Saath Hain. Beliau juga memegang watak sebagai seorang puteri yang suka membantah dari seorang ahli politik korup dalam filem Hu Tu Tu (1999) arahan Gulzar. Filem ini mendapat ulasan positif dari para pengkritik namun gagal di pecah panggung. Pada tahun berikutnya, beliau membintangi Kandukondain Kandukondain, sebuah adaptasi Tamil dari novel Jane Austen Sense and Sensibility, dan memegang watak seorang ibu rumah tangga dalam filem drama dwibahasa Astitva. Tabu memenangi Anugerah Filem Kebangsaan untuk Pelakon Wanita Terbaik kali keduanya untuk wataknya sebagai seorang penari bar dalam filem drama jenayah Madhur Bhandarkar, Chandni Bar (2001). Pada tahun 2003, beliau membintangi filem Bengali Abar Aranye, dan memegang watak Nimmi, yang berdasarkan Lady Macbeth, dalam Maqboolsebuah adaptasi dari Macbeth karya William Shakespeare arahan Vishal Bhardwaj. Filem lakonannya yang lain pada 2003filem thriler erotik Hawa dan filem drama aksi Jaal: The Trapmengalami kegagalan komersial. Pada tahun berikutnya, Tabu melakonkan tiga watak dalam filem drama muzikal M. F. Husain Meenaxi: A Tale of Three Cities.

Pada tahun 2006, Tabu membintangi projek antarabangsa pertamanyaadaptasi dari novel Jhumpa Lahiri The Namesake arahan Mira Nair. Selain itu pada tahun tersebut, beliau menjayakan watak yang terhad dalam filem thriler romantik Fanaa. Dalam filem Cheeni Kum (2007) arahan R. Balki, Tabu digandingkan bersama Amitabh Bachchan sebagai seorang wanita yang menjalin hubungan percintaan dengan seorang lelaki yang jauh lebih tua; watak ini melayakkan beliau memenangi Anugerah Pengkritik Filmfare untuk Pelakon Wanita Terbaik buat kali keempat. Tabu melibatkan diri dalam projek filem untuk sementara selama beberapa tahun berikutnya. Beliau memegang watak sebagai seorang pelacur dalam filem Telugu Pandurangadu (2008) dan berlakon dalam filem pengembaraan Ang Lee Life of Pi (2012). Pada tahun 2014, Tabu digandingkan bersama Salman Khan dalam Jai Ho, dan menerima pujian pengkritik bagi lakonannya sebagai Ghazala Meer—seorang tokoh berdasarkan Gertrude—dalam Haider, filem adaptasi dari Hamlet karya Shakespeare arahan Bhardwaj. Beliau memenangi Anugerah Filmfare untuk Pelakon Pembantu Wanita Terbaik untuk filem Haider. Tabu terus mendapat pujian dengan memegang watak sebagai seorang pegawai polis senior dalam filem thriler Drishyam (2015) dan seorang tokoh berdasarkan Miss Havisham dalam filem drama Fitoor (2016).